Scott Adkins Mencabar Donnie Yen Dalam Trailer Antarabangsa Ip Man 4: The Finale
Pegasus Motion Pictures telah melancarkan trailer antarabangsa filem aksi Kung Fu yang paling dinantikan, Ip Man 4: The Finale lakonan Donnie Yen dan Scott Adkins. Trailer tersebut memaparkan beberapa babak terbaru yang pastinya membuatkan anda tidak sabar untuk menonton filem tersebut. Anda boleh saksikan trailer dipemain video dibawah. Filem terakhir ini akan berkisarkan tentang Ip Man,  Mahaguru Wing Chun yang telah mengembara ke San Francisco, USA, di mana pelajarnya telah membuka sekolah Wing Chun. Bagaimanapun, komuniti seni mempertahankan diri di sana tidak menyukainya sekolah tersebut. Hidup dalam suasana penuh dengan diskriminasi dan dilayan dengan tidak adil, Ip Man bangkit memperjuangkan hak sama rata. Turut membintangi filem Ip Man 4: The Finale adalah Chris Collins, Vanness Wu, Vanda Margraf dan Danny Chan Kwok-kwan. Pengarah trilogi Ip Man, Wilson Yip kembali mengarahkan filem keempat ini. Ip Man 4: The Finale akan menemui penonton tempatan mulai 20 Disember 2019.